Fábri Zoltán (rendező)

Fábri Zoltán (eredeti nevén: Furtkovits Zoltán), (Budapest, 1917. október 15. – Budapest, 1994. augusztus 23.) háromszoros Kossuth-díjas magyar film- és színházi rendező, színész, díszlettervező, forgatókönyvíró, főiskolai tanár; festőművész, grafikus, kiváló művész.

Életpályája 
Budapesten született Furtkovits Mihály Béla (1889–1959) és Grőber Olga Mária gyermekeként. A Ferencvárosban nőtt fel, festőnek készült. 1938-ban végezte el a Képzőművészeti Főiskolát, érdeklődése azonban a színészet felé fordult. 1941-ben végzett a Színművészeti Főiskolán. Másodéves főiskolás, amikor a Vígszínház ösztöndíjas rendező növendéke lett. A Nemzeti Színháznál dolgozott 1941 és 1943 között színészként, díszlettervezőként és játékmesterként. 1943-tól 1946-ig a Vígszínház tagja volt. 1946 és 1948 között a Művész Színháznál dolgozott. 1948-ban egy évadon át a Nemzeti Színház rendezője volt, 1949-ben pedig egy szezonon át az Úttörő Színház igazgatói tisztségét töltötte be. 1950-ben a Hunnia Filmgyárhoz került, ahol 1952-ig művészeti igazgató, 1952-től pedig filmrendező volt. 1958-ban választották meg a Magyar Film- és Televízióművészeti Szövetség elnökévé, a tisztséget 1981-ig töltötte be, majd tiszteletbeli elnök lett. 1970-től tanított a Színház- és Filmművészeti Főiskolán. Özvegye Apor Noémi (1918–2005) színésznő, Várkonyi Zoltán húga. 1947-ben házasodtak össze, és 1950-ben született a fiuk, Fábri Péter fotóriporter, fotóművész (1950–2010), akinek a fia, szintén Fábri Péter 1985-ben jött a világra.

Színpadi rendezései

Díszlettervei

Filmjei

Rendező

Egyéb 
 Erkel (1952, díszlettervező)
 Dandin György, avagy a megcsúfolt férj (1955)
 Vízivárosi nyár (1965)

Díjai, elismerései 
 Kossuth-díj (1953, 1955, 1970)
 Locarnoi Nemzetközi Filmfesztivál, különdíj, (Nappali sötétség) (1964)
 Velencei Nemzetközi Filmfesztivál, Unicrit Award, (Húsz óra) (1965)
 Moszkvai Nemzetközi Filmfesztivál, fődíj (Húsz óra) (1965)
 Kiváló művész (1965)
 SZOT-díj (1975)
 Moszkvai Nemzetközi Filmfesztivál különdíj, (141 perc a befejezetlen mondatból) (1975)
 Moszkvai Nemzetközi Filmfesztivál, fődíj (Ötödik pecsét) (1977)
 Magyar Népköztársaság babérkoszorúval díszített Zászlórendje (1977)
 Berlini Nemzetközi Filmfesztivál, Ezüst medve, (Requiem) (1982)
 Magyar Népköztársaság rubinokkal díszített Zászlórendje (1987)
 A Magyar Köztársasági Érdemrend középkeresztje (1992)

Filmszerep 
Filmrendezők, film körül tevékenykedők esetében sűrűn előfordul, hogy pályatársaik egy-egy alkotásában villanásnyira megjelennek. Bacsó Péter kultuszfilmjében, A tanúban azonban főszerepet alakított (Dániel Zoltán miniszter szerepét játszotta).

Hagyatéka 
2014. október 20-án elindult a Fábri Zoltán Digitális Archívum, melyet az unoka, Fábri Péter hozott létre. Az oldal célja a teljes hagyaték lépésről lépésre történő digitalizálása és a köz számára elérhetővé, kutathatóvá tétele.

Kapcsolódó szócikkek 
 Filmrendezők listája

Megjegyzések

Jegyzetek

Források 

 
 HMDB - Fábri Zoltán
 Fábri Zoltán / Nádasy Lászlóː Fábri Zoltán. Portré-vázlat / Grunvalszky Ferencː Beszélgetés Fábri Zoltánnal. Részletek / Ember Marianː Szemelvények kritikákból / Pécsi Szikra Ny., Pécs, 1973
 Nádasy Lászlóː Fábri Zoltán; Magyar Filmtudományi Intézet és Filmarchivum–NPI, Bp., 1974 (Filmbarátok kiskönyvtára. Kortársaink a filmművészetben)
 Fábri Zoltán, a képalkotó művész; szerk. Pap Pál; Szabad Tér, Bp., 1994
 Marx Józsefː Fábri Zoltán. Fák és folyondárok, egy komoly filmrendező pályaképe; Vince, Bp., 2004
 Barabás Kláraː A történelem körhintáján. Fábri 100; Magyar Művészeti Akadémia, Bp., 2017 + DVD
 Fábri Zoltán: A Pál utcai fiúk. Molnár Ferenc azonos című műve alapján; összeáll., szerk. Pajor Zsófia; Csorba Győző Könyvtár, Pécs, 2017 (Könyvtármozi füzetek)
 Fábri Zoltán: Az ötödik pecsét. Sánta Ferenc azonos című műve alapján; összeáll., szerk. Márkus István; Csorba Győző Könyvtár, Pécs, 2017 (Könyvtármozi füzetek)

További információk 
 Színházi Adattár 
 Fábri Zoltán örök
 Régi és új. Rendezőportrék: Fábri Zoltán

Magyar filmrendezők
Magyar forgatókönyvírók
Magyar díszlettervezők
Magyar színészek
Magyar egyetemi, főiskolai oktatók
Budapesten született személyek
Kossuth-díjasok
Családi nevüket magyarosított személyek
1917-ben született személyek
1994-ben elhunyt személyek
SZOT-díjasok
A Magyar Népköztársaság Kiváló Művésze díjasok
Színigazgatók
A Széchenyi Irodalmi és Művészeti Akadémia tagjai